# Βικιπαίδεια συζήτηση:Αναγραφή ονομάτων αγίων

### Από τη Βικιπαίδεια, την ελεύθερη εγκυκλοπαίδεια

το έχετε χέσει το ζήτημα με τις ψηφοφορίες. η γενικότερη αντίληψή μου στο θέμα τής ονοματοδωσίας είναι ότι πρέπει να χρησιμοποιείται το απλούστερο ακριβές όνομα με το οποίο το θέμα είναι γνωστό χωρίς αυτό να αποτελεί "νόμο". γενικά στο θέμα των αγίων η απλούστερη ιδέα είναι Άγιος Τάδε αλλά φυσικά μπορεί να υπάρχουν και περιπτώσεις που αυτό μπορεί να μην είναι αρκετό ή να υπάρχει καλύτερη επιλογή. δεν θα πρέπει τέτοια θέματα να μπαίνουν σε ψηφοφορία. --Λύκινος ♘ 14:31, 14 Αυγούστου 2006 (UTC)

  1. Άγιος Δημήτριος - Βίος και Πολιτεία του Αγίου
  2. Άγιος Δημήτριος - Ο ναός
  3. Άγιος Δημήτριος - Περιοχή δήμου
  4. Άγιος Δημήτριος - Χωριό
  5. Άγιος Δημήτριος - Νησάκι
  6. Άγιος Δημήτριος - Η ξακουστή βάρκα μου
  κλπ. κλπ. κλπ.

  Καθένας, ανάλογα με τον τομέα του και την καθημερινότητα του, αντιλαμβάνεται διαφορετικά κάποια πράγματα. Π.χ. το λήμμα πληροφορία αναφέρεται περισσότερο στην Πληροφορική, παρά στην πληροφορία και καθόλου στην πληροφόρηση. Θα έλεγα πως η αποσαφήνηση για προφανή θέματα είναι ο πιο λογικός δρόμος. Kassianos 14:44, 14 Αυγούστου 2006 (UTC)

Προτίθεμαι να προχωρήσω σε αλλαγές στο ζήτημα των ονομάτων των αγίων. Πριν το κάνω, σκέφτηκα να ανιχνεύσω το κοινό αίσθημα. Όποιος επιθυμεί μπορεί να πει τη γνώμη του. Όταν περάσουν δυο εβδομάδες θα αναλάβω δράση, χωρίς νόμους, χωρίς απόλυτες λύσεις, αλλά θα αποφύγω λύσεις που δε θα είναι δημοφιλείς. Η σελίδα για την αναγραφή των ονομάτων έχει περισσότερο έννοια ανίχνευσης παρά ψηφοφορίας.--FocalPoint Συζήτηση 20:23, 14 Αυγούστου 2006 (UTC)

  Ο όρος "άγιος" για συγκεκριμένα ιστορικά πρόσωπα αφορά θρησκευτικό προσδιορισμό. Έτσι, το άρθρο για τον αυτοκράτορα Κωνσταντίνο τον Μέγα μπορούμε να το γράψουμε κάτω από τον τίτλο άρθρου "Άγιος Κωνσταντίνος" ή κάτω από τον τίτλο "Κωνσταντίνος Α΄ ο Μέγας" (ο οποίος και προτιμήθηκε τελικά). Ο ένας είναι κοσμικός/ιστορικός ο άλλος αφορά έναν θρησκευτικό προσδιορισμό (θα μπορούσε να είναι "Ισαπόστολος Κωνσταντίνος" κλπ). Η άποψή μου είναι ότι η κοσμική ονομασία πρέπει να καταγράφεται ως τίτλος ενός άρθρου ενώ στην αρχή του άρθρου να καταγράφονται όλα τα χρησιμοποιούμενα επίθετα/τίτλοι, θρησκευτικά και άλλα (και με τις αντίστοιχες ανακατευθύνσεις).

  Το παράδειγμα του Αγίου Δημητρίου ή του Αγίου Γεωργίου δεν είναι χαρακτηριστικά αυτού που περιγράφω, καθώς αφορούν στην πραγματικότητα άσημες προσωπικότητες που έγιναν γνωστές για συγκεκριμένες πράξεις που έκαναν μετά τη μεταστροφή τους στο Χριστιανισμό. Όπως συμβαίνει και στην αγγλική Wikipedia, το μόνο που προσδιορίζει μονοσήμαντα τον συγκεκριμένο Γεώργιο είναι ο τίτλος "άγιος". Οπότε οι τίτλοι άρθρου "Άγιος Γεώργιος (πρόσωπο)" ή "Άγιος Δημήτριος (πρόσωπο)" είναι οι καλύτεροι διαθέσιμοι.

  Άλλα όμως ιστορικά πρόσωπα για ποικίλους λόγους διέπρεψαν ως προσωπικότητες στη Χριστιανική ιστορία (ως θεολόγοι, ιστοριογράφοι, επίσκοποι, κλπ). Για παράδειγμα, ο Αθανάσιος Αλεξανδρείας είναι γνωστός και ως "Μέγας Αθανάσιος", "Άγιος Αθανάσιος" κλπ. Το κοσμικότερο και λιγότερο υποκειμενικό όνομα πιστεύω ότι θα πρέπει να προτιμάται. Με τον τρόπο αυτό καλύπτεται η ιστορικότητα ενός προσώπου και όχι ο θρησκευτικός προσδιορισμός που του αποδόθηκε, συνήθως μετά το θάνατό του. Εφόσον υπάρχει κοσμικό όνομα νομίζω ότι θα πρέπει να προτιμάται από οποιοδήποτε άλλο που περιέχει θρηκευτικό τίτλο. (Βλέπε και Γρηγόριος Ναζιανζηνός, με περιγραφή βάσει του τόπου καταγωγής). Επιπλέον, ενώ ένα άτομο μπορεί να ήταν ιστορικό πρόσωπο, εντούτοις μπορεί να μην θεωρείται "άγιος" (ή "ισαπόστολος", κλπ) από έναν Μουσουλμάνο ή έναν Προτεστάντη. Το κοσμικό όνομα μπορεί να χρησιμοποιείται άνετα από όλους τους χρήστες/αναγνώστες ανεξαιρέτως. -- pvasiliadis 22:57, 14 Αυγούστου 2006 (UTC)

      Οι χριστιανοί ορθόδοξοι και οι επικρατούσες απόψεις και ήθη στην Ελλάδα αποτελούμε μειονότητα στη Βικιπαίδεια. Υποβιβάσαμε την Παναγία σε Μαρίκα για να μη θίγονται τα θρησκευτικά αισθήματα κάποιων, ο Υιός του Θεού μου έγινε "γιος του γείτονα", οι Άγιοι μας "είναι καλύτερο να αποσαφηνίζονται με την κοσμική τους μορφή", γιατί για κάποιους δεν ήταν ποτέ άγιοι, αλλά μαραγκοί, γεωργοί, στρατιώτες και απλοί κληρικοί. Κάθε έκφραση θρησκευτισμού μας περνά από φιλτράρισμα και όταν προσαρμοστεί στα μέτρα τους - "κλειδώνει" - το λήμμα και οι παραβάτες τιμωρούνται.
      Κανείς δεν αρνήθηκε από κανένα να παρουσιάζει την άποψη του και το Δόγμα του. Έχουμε περισσότερα θρησκευτικά λήμματα, παρά λογοτεχνικά ή επιστημονικά. Εδώ όμως "ράψατε" και "γράψατε" την Ιστορία από την αρχή και σειρά πήρε η θρησκεία! Οι έλληνες ορθόδοξοι αποτελούμε μειονότητα ανάμεσα σε αναρχικούς, άθεους, χιλιαστές, βούλγαρους, αλβανούς και μουσουλμάνους...

      Οι τίτλοι των λημμάτων των Αγίων μας, πρέπει ως ένδειξη σεβασμού στο ελληνορθόδοξο δόγμα, που αντιπροσωπεύει το συντριπτικό ποσοστό των ελληνοφώνων που θα διαβάσουν και θα γράψουν στη Βικιπαίδεια, να παραπέμπουν απευθείας στον Άγιο (ή Αγία). Δηλ. για τον Άγιο Ιωάννη τον Κασσιανό, δεν θα κάνουμε λήμμα "Κασσιανός της Ρώμης (άγιος)" ή "Ιωάννης Κασσιανός", αλλά "Άγιος Ιωάννης ο Κασσιανός". Για τον "Άγιο Δημήτριο" θα πρέπει επίσης το λήμμα να κατευθύνει στον Άγιο χωρίς καμιά προσθήκη. Οτιδήποτε άλλο, μπορεί να έχει επεξήγηση μετά τον τίτλο: "Άγιος Δημήτριος Θεσσαλονίκης" για τοπωνύμιο κλπ. Για ότι άλλο μπορεί να έχει το όνομα του (που πηγάζει από τον άγιο), πρέπει να αναφέρεται στη σελίδα του αγίου, πως υπάρχει αποσαφήνιση.
      Το τι συμβαίνει στην αγγλόφωνη Wikipedia, πρέπει κάποτε να πάψει να μας απασχολεί, καθώς αντί να λαμβάνουμε πρότυπα, καταντήσαμε να λαμβάνουμε το περιεχόμενο ως έχει και να το μεταφράζουμε. Επιλέξτε αν θέλετε να είστε μέλη και αρωγοί της Ελληνικής Βικιπαίδειας ή της Μεταφρασμένης στα Ελληνικά (αγγλόφωνης) Βικιπαίδειας... Kassianos

Συμφωνώ αρκετά με τα παραπάνω /ΠΡΟΣΘΗΚΗ ΕΚ ΤΩΝ ΥΣΤΕΡΩΝ:ΤΟ ΓΕΡΑΚΙ ΕΓΡΑΨΕ ΟΤΙ "ΣΥΜΦΩΝΕΙ ΑΡΚΕΤΑ" ΜΕ ΤΟ ΚΕΙΜΕΝΟ ΤΟΥ PVASILIADI, TO KEIMENO TOY KASSIANOS ΠΑΡΕΜΒΛΗΘΗΚΕ ΑΡΓΟΤΕΡΑ/, με μόνη την διαφορά στους τίτλους των άρθρων: Νομίζω ότι αρκεί Άγιος Γεώργιος σκέτο αντί Άγιος Γεώργιος (πρόσωπο), με ένδειξη προς σελίδα αποσαφήνισης. Τα τοπωνύμια και οτιδήποτε άλλο έχει ονομαστεί με το όνομα κάποιου άγιου μπορούν (και πρέπει) να ακολουθούνται από διευκρινιστικά: Άγιος Νικόλαος Κρήτης. Σίγουρα πρέπει να αποφύγουμε παρόμοια με Άγιος Χριστόφορος (Άγιος), κάτι τέτοιο δεν έχει νόημα. Ίσως μπορούμε να θέσουμε ως εξαίρεση ορισμένα άρθρα στα οποία είναι πιθανότερο να αναφέρεται κανείς σε κάποιο τόπο αντί στον αντίστοιχο άγιο, π.χ. Αγία Λουκία. Άλλωστε δεν είναι κάτι που χρειάζεται να παρατηρήσουμε μόνο στους Αγιούς: Υπάρχουν πολλά πράγματα που έχουν πάρει το όνομά τους από πρόσωπο, π.χ. το θωρηκτό Γεώργιος Αβέρωφ από τον Γεώργιο Αβέρωφ. Νομίζω ότι είναι απόλυτα φυσικό το πρόσωπο να καταλαμβάνει τον τίτλο και τα υπόλοιπα να αποσαφηνίζονται. --Geraki 12:15, 15 Αυγούστου 2006 (UTC)

Ανακτήθηκε από "http://el.wikipedia.org../../../%CE%B1/%CE%BD/%CE%B1/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1_%CF%83%CF%85%CE%B6%CE%AE%CF%84%CE%B7%CF%83%CE%B7%7E%CE%91%CE%BD%CE%B1%CE%B3%CF%81%CE%B1%CF%86%CE%AE_%CE%BF%CE%BD%CE%BF%CE%BC%CE%AC%CF%84%CF%89%CE%BD_%CE%B1%CE%B3%CE%AF%CF%89%CE%BD_9b0e.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση